ભારતીય કેપ્ટન વિરાટ કોહલીનો એક વીડિયો વાયરલ થઈ રહ્યો છે જેમાં તે ગુસ્સામાં એક ફેનને દેશ છોડવાની સલાહ આપી રહ્યો છે. તેની આ વાત કેટલાક ફેન્સને પસંદ ન આવી. વીડિયોમાં કોહલી મોબાઈલમાં જોઈને કૉમેન્ટ વાંચતો દેખાઈ રહ્યો છે. એક ફેને લખ્યું છે કે, – તે એક ઓવરરેટેડ બેટ્સમેન છે. તેની બેટિંગમાં કંઈપણ ખાસ દેખાતું. મને આ ભારતીયોની તુલનામાં અંગ્રેજ અને ઓસ્ટ્રેલિયન બેટ્સમેનોને રમતા જોવામાં વધારે મજા આવે છે.’ આ અંગે વિરાટે પ્રતિક્રિયા આપી કે, ‘મને નથી લાગતું કે તમારે ભારતમાં રહેવું જોઈએ. જાઓ, બીજે ક્યાંક જઈને રહો. તમે અમારા દેશમાં કેમ રહો છો અને બીજા બીજા દેશોને પ્રેમ કરો છો?’